Hemserekê Enstituyê Kurdan ê Almanya Fevzî Ozmenî 17ê êlule de bajarê Hagenî yê Almanya de nêweşîya kanserî ra dinyaya xo bedilnaye.
Bado ke semedê Ozmenî Almanya de merasîmê cenaza ame kerdene, cenzaya ci şawîyaye Erziromî.
Cenazaya Fevzî Ozmenî dewa Şoraxî ya qezaya Çadî ya Erziromî de ameye definkerdene.
Wekîla Partîya Çep a Keske ya Erziromî Merale Daniş Beştaş, endamê  HDP, DPB û Partîya Çep a Keske zî tede xeylêk kesî tewrê merasimî cenaza bîyî.
